*REPUBLIKA HRVATSKA*

*ZADARSKA ŽUPANIJA*

*GRAD ZADAR*

*Narodni trg 1*

*Razina 23*

*Transakcijski račun IBAN:HR5924070001852000009*

*Matični broj:02546558*

*RKP:35724  
Županija:520  
OIB 09933651854*

*Razdoblje :01.01.-31.12.2021.*

*Zadar, 28.02.2022. godine*

***BILJEŠKE UZ KONSOLIDIRANE FINANCIJSKE IZVJEŠTAJE***

***GRADA ZADRA ZA RAZDOBLJE OD 01.01.-31.12.2021.GODINE***

***Bilješka br.1***

*U bilješkama koje su sastavni dio financijskih izvještaja obrazlažu se odstupanja (više od 10%) u odnosu na prethodno razdoblje. Kod financijskog izvještavanja od 2015. godine na snazi je novi način iskazivanja prihoda i primitaka te rashoda i izdataka koji se moraju iskazati u svim obveznim financijskim izvještajima (obrasci). U konsolidiranom financijskom izvještaju prikazuje se poslovanje Grada Zadra zajedno sa njegovim korisnicima na način da se sagledaju kao jedna jedinstvena cjelina. Grad Zadar je osnivač tri dječja vrtića ( DV Sunce, DV Radost i DV Latica), četiri ustanove u kulturi ( Gradska knjižnica, Znanstvena knjižnica, HNK Zadar i Koncertni ured Zadar), JVP Zadar , JU za gospodarenje sportskim objektima Zadarski sport te 10 Osnovnih škola na području Grada Zadra. Promjena u odnosu na prethodna razdoblja odnosi se na iskazivanje konsolidiranih podataka za glazbenu Osnovnu školu Sv. Benedikt. Naime, navedena škola je korisnik decentraliziranih sredstava za financiranje osnovnog školstva, ali je ujedno i obveznik vođenja neprofitnog računovodstva. Rashodi s osnova decentralizacije iskazuju se u skupini ostalih rashoda /tekuće donacije.*

***Bilješka 2.***

*Izvještaj o prihodima i rashodima, primicima i izdacima- Obrazac PR RAS*

*U ovom izvještajnom razdoblju Grad Zadar kao grupacija ostvario je ukupne prihode i primitke u iznosu od 643.627.827 kuna što je za 11,1% više u odnosu na prethodno razdoblje.*

*Prihodi poslovanja ostvareni su u iznosu od 586.502.282 kuna i za 8,7% su veći u odnosu na prethodno razdoblje. Gledajući kao grupaciju tj. po korisnicima prihodi poslovanja bilježe ostvarenje kako je vidljivo u donjoj tablici:*

|  |  |  |
| --- | --- | --- |
| *Naziv* | *Ostvareno 2020.* | *Ostvareno 2021.* |
| *Grad Zadar* | *425.155.216 kn* | *459.009.262 kn* |
| *Osnovne škole* | *121.754.531 kn* | *136.932.662 kn* |
| *Ustanove u kulturi* | *18.705.882 kn* | *21.575.721 kn* |
| *Dječji vrtići* | *46.977.764 kn* | *52.919.065 kn* |
| *JVP Zadar* | *19.277.465 kn* | *19.965.981 kn* |
| *JU za gospodarenje sportskim objektima* | *3.675.254 kn* | *3.414.933 kn* |
| *UKUPNO* | *635.546.112 kn* | *693.817.624 kn* |
| *Eliminacija (prihodi 671 kod korisnika, i prijenosi iskazani na 639* | *95.820.021 kn* | *107.315.342 kn* |
| *Svekupno prihodi poslovanja* | ***539.726.091 kn*** | ***586.502.282 kn*** |

*Eliminacijske stavke odnose se na prijenose sredstava koje je Grad Zadar izvršio prema novčanom načelu svojim proračunskim korisnicima za redovno poslovanje u iznosu od 103.440.517 kuna, te prijenosi s osnova financiranja projekata (pomoćnici u nastavi i projekt prehrane u osnovnim školama) iz EU sredstava odnosno iz izvora 12 iskazanog kod Državnog proračuna. Ukupno s ove osnove Grad je doznačio 3.803.093 kuna. U eliminacijske stavke iskazan je iznos od 71.732 kuna kao sredstva koja je osnovnim školama partnerima doznačila Oš Bartula Kašića iz EU projekta. Najznačajnija odstupanja u ostvarenju u odnosu na prethodno razdoblje daju se u nastavku:*

*AOP 003 Porez i prirez na dohodak od nesamostalnog rada ostvareno je u iznosu od 165.605.685 kuna ili 14,1% više nego prethodne godine. Posljedica je to dijelom i Izmjena Zakona o porezu na dohodak i Zakona o financiranju JLP(R)S kojim se povećava udio lokalnih jedinica u raspodjeli prihoda od poreza na dohodak: udio gradova i općina se povećava s 60 na 74 posto, županija sa 17 na 20 posto, dok se udio za decentralizirane funkcije ne mijenja i ostaje ukupno 6%. Navedenim izmjenama i dopunama Zakona, umjesto udjela fiskalnog izravnanja od 17%, koji se izdvaja iz poreza na dohodak, sredstva fiskalnog izravnanja se u 2021.godini osigurava u državnom proračunu. Isto tako bolja zdravstvena situacija uvjetovala je i bolje tržište rada i naplatu samog poreza i prireza. Navedeno se odnosi na razinu 22-Grad Zadar.*

*AOP 018 Porezi na imovinu realizirani su u iznosu od 43.737.553 kuna. Ovu podskupinu poreza čine porez na kuće za odmor i porez na promet nekretnina.- Stalni porezi na nepokretnu imovinu (porez na kuće za odmor) realizirani su u iznosu od 3.413.889 kuna što je za 13,9% više nego u istom razdoblju prethodne godine. Grad Zadar i dalje radi na usklađenju baza i obuhvatu obveznika poreza na kuće za odmor te je stoga i ovaj prihod naplaćen nešto više nego prethodne godine.*

*AOP 022 Povremeni porez na imovinu tj. porez na promet nekretnina realiziran je u iznos od 40.323.664 kuna . Naplatu ovog poreza evidentira Porezna uprava i rezultat je tržišnih aktivnosti u stanogradnji odnosno stjecanju imovine. Naplata je evidentirana za 48,1% više nego lani.*

*AOP 024 Porezi na robu i usluge realiziran je u iznosu od 4.036.468 kuna ili 30,8% više nego prethodne godine. Ovi porezi obuhvaćaju porez na potrošnju i porez na tvrtku.*

*AOP 026 Porez na promet realiziran je u iznosu od 4.009.585 kuna i predstavlja porez na potrošnju. Znatno lošija naplata evidentirana je u 2020. godini zbog pandemije COVID-19 budući da ugostiteljski objekti dobar dio godine nisu radili. Navedeno se odnosi na razinu 22.*

*AOP 045 Pomoći iz inozemstva i od subjekata unutar općeg proračuna realiziran je u iznosu od 206.817.410 kuna ili 95,7% prošlogodišnje realizacije. . Po pojedinim AOP imamo velika odstupanja, a dio prati projekte i rashode financirane iz EU fondova. Unutar pomoći dobru naplatu imamo na AOP 047 i 049 tekuće pomoći od institucija i tijela EU jer se radi o naplaćenim prihodima odnosno potraživanjima za projekte koji se financiraju direktno iz sredstava EU . Ukupno je naplaćeno 5.610.711 kuna ili 885.675 kuna više nego prethodne godine. U ovom dijelu pomoći (Tekuće pomoći od inozemnih vlada) bilježimo i pomoć Veleposlanstva SAD za Gradsku knjižnicu Zadar i to za nabavu opreme.*

*AOP 054 Pomoći proračunu iz drugih proračuna i izvanproračunskim korisnicima realizirane su u iznosu od 10.616.781 kuna što je 31,6% realizacije od prethodne godine. U naplati pomoći u ovom izvještajnom razvoju postoji veliko odstupanje u odnosu na prethodnu godinu najvećim dijelom zbog sufinanciranja MZO te Ministarstva za demografiju, obitelj, mlade i socijalnu politiku za dovršetak centra Mocire (Voštarnica) u Zadru (AOP 056) gdje naplata manja i prati realizaciju investicije. Ukupno tekuće pomoći realizirane su u iznosu od 4.565.002 kuna i one odstupaju u odnosu na naplatu od prošle godine jer su prošle godine evidentirana sredstva za kompenzacijsku mjeru i Predsjedničke izbore čega u 2021. godine nije bilo.*

*AOP 057 Tekuće pomoći od izvanproračunskih korisnika realizirani su u iznosu od 27.292.150 kuna ili nominalno više za 23.506.250 kuna od prošlogodišnje naplate. Ovdje se evidentiraju naplate od ŽUC Zadar. ŽUC Zadar tijekom 2021.godine redovito je doznačavao sredstva sukladno Zakonu o cestama pa je tako ove godine doznačio sredstva za razdoblje od siječnja zaključno sa studenim, ali je naplaćen i zaostatak za mjesec prosinac 2020. godine, ukupno 3.792.150 kuna. Osnovne škole realizirale su 420.124 kuna u svrhu doznake od HZZ za mjeru pripravništva. Prethodne godine ostvareno je svega 20.994 kuna kod škola i to daje veliko odstupanje.*

*Kapitalne pomoći od izvanproračunskih korisnika realizirane su u iznosu od 23.500.000 kuna i odnosi se na naplatu od Hrvatskih voda prema Ugovoru u projektu Aglomeracije Zadar-Petrčane za uređenje oborinske odvodnje naselja Bokanjac potpisan između Grada Zadra i Hrvatskih voda.*

*AOP 060 Tekuće pomoći izravnanja za decentralizirane funkcije realizirale su se u iznosu od 18.091.310 kuna 3% više nego prethodne godine i predstavljaju prihode iz Fonda poravnanja koje evidentira Grad Zadar za financiranje decentraliziranih funkcija vatrogastva i osnovnog školstva.*

*AOP 063 Pomoći proračunskim korisnicima iz proračuna koji im nije nadležan realizirale su se u iznosu od 110.805.700 kuna i veće su za 9,3% nego prethodne godine. Evidentirane su pomoći za osnovne škole iz MZO te sredstva koja su korisnici ostvarili preko Grada Zadra jer su sredstva uplaćena na transakcijski račun Grada. Ustanove u kulturi ostvaruju sredstva iz Ministarstva kulture za nabavu knjižne građe te realizaciju programa u kazalištu, ukupno ustanove u kulturi 1.604.596 kuna. dječji vrtići 953.200 kuna, JVP od Hrvatske vatrogasne zajednice 407.804 kuna, osnovne škole 107.840.100 kuna. Kod osnovnih škola u odnosu na prethodno razdoblje imamo značajno povećanje, a isto se uglavnom odnosi na doznake MZO za plaće i materijalne rashode temeljem Kolektivnih ugovora te za nabavku udžbenika i opreme.*

*AOP 069 Pomoći temeljem prijenosa EU sredstava realizirane su u iznosu od 33.980.634 kuna ili nominalno 20.980.687 kuna manje nego prethodne godine. Ovise o visini i vrijednosti projekata koji se nominiraju odnosno su odobreni Gradu Zadru i korisnicima, a naplaćena su i potraživanja iz prethodne godine. Najznačajniji iznosi u ovoj naplati odnose se na projekt Zadar Baštini (5.969.879 kuna), projekt Centar za mlade (9.393.610 kuna) projekt ITS (4.656.668 kuna), projekt pomoćnici u nastavi (1.832.368 kuna)-razina 22. Kod proračunskih korisnika naplata je iskazana na sljedeći način:*

*-Osnovna škola Bartula Kašića.............................217.419 kuna*

*-Osnovna škola Petra Preradovića...........................30.180 kuna*

*-Osnovna škola Zadarski otoci………………………….687 kuna*

*-Dječji vrtić Radost.................................................179.563 kuna*

*-Koncertni ured Zadar………………………………72.219 kuna*

*-Gradska knjižnica Zadar……………….…….……540.672 kuna*

*AOP 077 prihodi od imovine ostvareni su u iznosu od 30.546.564 kuna ili 20,2% više od naplate prethodne godine*

*AOP 078 Prihodi od financijske imovine realizirani su u iznosu od 2.889.342 kuna ili 59,4% više nego prethodne godine. Najveće odstupanje vidljivo je na AOP 081 Prihodi od zateznih kamata gdje je uprihodovano 2.411.305 kuna.*

*Daljnje odstupanje je vidljivo kod prihoda od tečajnih razlika AOP 082. Evidentirano je 388.935 kuna, a odnosi se na tečajnu razliku u projektu Recolor (1.602 kuna), tečajnu razliku za kupnju nekretnine iz 2011. godine koja se obročno plaćala kroz 10 godina (387.311 kuna) te ostale tečajne razlike 22 kuna.*

*AOP 086 Prihodi od nefinancijske imovine realizirani su u iznosu od 27.651.582 kuna ili 17,3% više od prošlogodišnje realizacije. Tu se evidentiraju naknade za koncesije, zakup poslovnog prostora, prihodi od korištenja javnih površina te ostali prihodi od nefinancijske imovine. Veća odstupanja imamo kod koncesija točnije kod naknada za koncesijska odobrenja zbog bolje turističke sezone, te kod naknade za korištenje nefinancijske imovine -AOP 089 zbog dodatka Ugovora sa Hrvatski telekom d.d. radi korištenja elektroničke komunikacijske infrastrukture i povezane opreme.*

*U ovoj podskupini prihoda proračunski korisnici participiraju sa 5.640 kuna koji se uglavnom odnose na kamate a vista.*

*AOP 092 Ostali prihodi od nefinancijske imovine realizirani su u iznosu od 866.407 kuna ili 10,2% više nego prethodne godine. Radi se o naplati naknade za nezakonito izgrađene zgrade u prostoru. 50% ukupne naplate pripada Gradu Zadru.*

*AOP 101Prihodi od upravnih i administrativnih pristojbi te po posebnim propisima realizirani su u iznosu od 115.676.402 kuna ili 14,1% više od realizacije prethodne godine.*

*AOP 106 (upravne i administrativne pristojbe) realizirane su u iznosu od 5.325.696 kuna ili 4,7% više nego prethodne godine zbog naplate županijske, gradske i općinske pristojbe i naknade i to u iznosu od 2.376.292 kuna . Radi se o boljoj naplati naknada za postavu reklamnih panoa.*

*AOP 107 (prihodi po posebnim propisima) realizirani su u iznosu od 15.096.083 kuna ili 25,1% više nego prethodne godine. Upravo na ovoj stavci prihoda i to AOP 112 proračunski korisnici ostvaruju značajna sredstva i to je razvidno u sljedećoj tablici:*

|  |  |  |
| --- | --- | --- |
| *Naziv* | *AOP 112- Ostvareno 2020.* | *AOP 112- Ostvareno 2021.* |
| *Grad Zadar* | *2.583.675 kn* | *3.397.067 kn* |
| *Osnovne škole* | *1.815.401 kn* | *2.441.469 kn* |
| *Ustanove u kulturi* | *1.687.322 kn* | *1.879.004 kn* |
| *Dječji vrtići* | *5.359.432 kn* | *6.881.672 kn* |
| *JVP Zadar i JU Zadarski sport* | *274.733 kn* | *306.668 kn* |
| *UKUPNO* | ***11.720.563 kn*** | ***14.905.880 kn*** |

*Grad Zadar evidentirao je povećanje u odnosu na prethodno razdoblje i to zbog prihoda koje je društvo Liburnija d.o.o. uplatila u proračuna kao povrat sredstava iz prethodnih godina (798.604 kuna). Iz tablice je vidljivo da svi proračunski korisnici bilježe povećanje prihoda koje je posljedica normalizacije poslovanja (članarine i zakasnine,participacija roditelja u cijeni usluga vrtića, uplate za školsku kihinju).*

*AOP 115 Komunalni doprinosi i naknade realizirani su u iznosu od 95.254.623 kuna ili 13% više nego lani, dok je komunalna naknada realizirana 5,6% više nego lani, naplata komunalnog doprinosa znatno je bolja i iznosi 36.847.082 kuna ili 27,3% više nego prethodne godine. Kod komunalnog doprinosa razrezao se i naplatio prihod u rasponu od 1 -5 mil. kuna za više pravnih osoba što prethodne godine nije bilo.*

*AOP 123 Prihodi od prodaje proizvoda i robe te pruženih usluga te donacija realizirali su se u iznosu od 18.562.492 kuna ili 10,1% više nego prethodne godine. AOP 123 Prihodi od donacija realizirani su u iznosu od 13.626.330 kuna ili 10,7% više od prošlogodišnje realizacije.*

*Kod prihoda od donacije struktura po naplati je sljedeća:*

|  |  |  |
| --- | --- | --- |
| *Naziv* | *Ostvareno 2020.* | *Ostvareno 2021.* |
| *Grad Zadar* | *11.758.569 kn* | *13.324.144 kn* |
| *Osnovne škole* | *122.011 kn* | *155.723 kn* |
| *Ustanove u kulturi* | *133.113 kn* | *120.100 kn* |
| *Dječji vrtići* | *26.554 kn* | *16.988 kn* |
| *JVP Zadar* | *3.000 kn* | *9.375 kn* |
| *Javna ustanova zadarski sport* | *270.625 kn* | *0,00 kn* |
| *UKUPNO* | *12.313.872 kn* | *13.626.330 kn* |

*Donacije značajno odstupaju u odnosu na prethodnu godinu, a najviše kod Grada Zadra zbog donacije Nadbiskupije zadarske prema Sporazumu za izgradnju osnovne škole na gradskom predjelu Novi Bokanjac. S ove osnove Grad Zadar je uprihodovao 13.004.143 kuna. Tekuće donacije na razini 22 odnose se na donaciju OTP banka d.d. za stipendije učenika i studenata slabijeg imovinskog stanja, 250.000 kuna donacije od ZABA d.d. te 70.000 kuna od donacija fizičkih osoba za umjetničke slike koje se nalaze u Providurovoj palači. Kod korisnika se radi o donacijama izvan općeg sektora uglavnom za potrebe tekućeg poslovanja.*

*AOP 134 Kazne upravne mjere i ostali prihodi realizirani su u iznosu od 1.519.708 kuna ili 91,6% prošlogodišnje realizacije. Radi se o naplati kazni za koje komunalni i prometni redar izdaju naloge. Korisnici su naplatili ostale prihode u iznosu od 31.654 kuna neznatno manje nego prethodne godine (JVP 12.000 kuna, Ustanove u kulturi 579 kuna te osnovne škole 19.075 kuna).*

***Prihodi od prodaje nefinancijske imovine realizirani*** *su u iznosu od 6.261.292 kuna ili 85,3% prošlogodišnje realizacije. Čine ih prihodi od prodaje zemljišta, prihodi od prodaje ostalih građevinskih objekata, prihodi od prodaje opreme i prihodi od prodaje stanova na kojima postoji stanarsko pravo. Najznačajnija naplata je kod prodaje zemljišta i to u iznosu od 3.729.561 kuna (AOP 294). Prihodi od prodaje stanova na kojima postoji stanarsko pravo realizirani su u iznosu od 1.756.904 kuna nešto manje nego prethodne godine, dok je prodaja nekretnine realizirana u iznosu od 618.528 kuna. Radi se o uplati Zadarske Nabiskupije sukladno Ugovoru o prodaji vlasništva Grada Zadra u osnovnoj školi na Novom Bokanjcu (Oš Ivo Mašina). Plaćanje prema Gradu Zadru bit će realizirano kroz 10 godina u kvartalnim ratama.*

*AOP 312 Uredska oprema i namještaj realizirana je u iznosu od 63.496 kuna i predstavlja protutežu rashodima na AOP 264 odnosno knjigovodstvenu vrijednost prenesene opreme. Sve navedeno odnosi se na razinu 22-Grad Zadar. Proračunski korisnici ostvarili su 92.803 kuna. od ovog iznosa na prihode od prodaje vozila u cestovnom prijevozu AOP 321 otpada 89.980 kuna (JVP Zadar 24.000 kuna, Oš Bartula Kašića 61.480 kuna i DV Sunce 4.500 kuna).*

*Znanstvena knjižnica i Osnovna škola Voštarnica realiziraju godišnje 2.823 kuna temeljem prodaje stanova na kojima postoji stanarsko pravo.*

***Primici od financijske imovine*** *i zaduživanja realizirani su u iznosu od 50.864.253 kuna i znatno odstupaju u odnosu na primitke iz 2020. godine.*

*AOP 421 Primici od danih studentskih kredita realizirani su u iznosu od 94.560 kuna ili 12,7% više nego prethodne godine. Radi se o povratu danih učeničkih i studentskih kredita.*

*AOP 477 Primici od zaduživanja realizirani su u iznosu od 50.769.693 kuna, a odnosi se na korištenje drugog dugoročnog kredita prema suglasnosti Vlade Republike Hrvatske za izgradnju osnovne škole na gradskom predjelu Novi Bokanjac u iznosu od 10.128.957 kuna. Drugi dio primitaka od zaduživanja odnosi se na korištenje dijela dugoročnog kredita u projektu Aglomeracija Zadar-Petrčane u iznosu od 27.140.736 kuna. Vlada Republike Hrvatske donijela je Odluku o davanju suglasnosti za navedeno zaduživanje u Klasi:022-03/20-04/297;URBROJ:50301-05/31-20-2 od 03. rujna 2020.godine. Iznos od 13.500.000 kuna odnosi se na knjiženje kratkoročnog kredita kod OTP banka d.d. odnosno ostatak kredita koji će se u 2022. godini iskazati kao izdatak u trenutku otplate. Zadnja rata otplate dospijeva u lipnju 2022. godine.*

*Primici se u cijelosti odnose na Grad Zadar-razina 22.*

*Rekapitulacija ostvarenih prihoda i primitaka:*

|  |  |  |
| --- | --- | --- |
| *Naziv* | *Ostvareno 2020.* | *Ostvareno 2021.* |
| *Grad Zadar* | *464.486.914 kn* | *516.042.004 kn* |
| *Osnovne škole* | *121.794.909 kn* | *136.995.360 kn* |
| *Ustanove u kulturi* | *18.707.487 kn* | *21.577.326 kn* |
| *Dječji vrtići* | *46.997.764 kn* | *52.923.565 kn* |
| *JVP Zadar i JU zadarski sport* | *23.004.181 kn* | *23.404.914 kn* |
| *UKUPNO* | *656.283.768 kn* | *750.943.169 kn* |
| *Eliminacija konta 671 /367* | ***88.709.780 kn*** | ***103.440.517 kn*** |
| *Eliminacija konta 639/369-* | ***7.110.241 kn*** | ***3.874.825 kn*** |
| *SVEUKUPNO* | ***579.171.487 kn*** | ***643.627.827 kn*** |

*Iz tablice je vidljivo da je Grad Zadar (razina 22) ostvario više prihoda i primitaka u odnosu na 2020.godinu na što je znatno utjecalo iskazivanje primitaka od kredita i poreznih prihoda. JVP I JU zadarski sport ostvarili su gotovo iste prihode kao i prethodne godine, dok su ustanove u kulturi i dječji vrtići ostvarili znatno više prihoda što je posljedica normalizacije poslovanja (zbog pandemije u 2020. neki korisnici nisu radili ili u znatno manjem obujmu).*

*Osnovne škole bilježe povećanje uglavnom iz pomoći države u dijelu financiranja rashoda za zaposlene, prijevoza te nabave radnih udžbenika i knjiga.*

*Rashodi i izdaci ostvareni su u iznosu od 633.753.141 kuna, a vrijednosno najznačajniji su rashodi poslovanja u iznosu od 450.316.498 kuna koji su veći nego prethodne godine (8,4%).*

*Gledajući kao grupaciju tj. po korisnicima* ***rashodi poslovanja*** *bilježe ostvarenje kako je vidljivo u donjoj tablici:*

|  |  |  |
| --- | --- | --- |
| *Naziv* | *Ostvareno 2020.* | *Ostvareno 2021.* |
| *Grad Zadar* | *309.352.154 kn* | *333.426.556 kn* |
| *Osnovne škole* | *116.443.111 kn* | *130.451.691 kn* |
| *Ustanove u kulturi* | *16.822.302 kn* | *18.801.679 kn* |
| *Dječji vrtići* | *45.843.338 kn* | *52.365.056 kn* |
| *JVP Zadar i JU zadarski sport* | *22.659.855 kn* | *22.586.859 kn* |
| *UKUPNO* | *511.120.760 kn* | *557.631.841 kn* |
| *Eliminacija konto 369* | ***7.110.241 kn*** | ***3.874.825 kn*** |
| *Eliminacija konto 367* | ***88.709.780 kn*** | ***103.440.518 kn*** |
| *SVEUKUPNO* | ***415.300.739 kn*** | ***450.316.498 kn*** |

*Unutar rashoda poslovanja bilježimo odstupanja u odnosu na izvršenje prethodne godine na sljedećim AOP-ima:*

***Rashodi za zaposlene*** *realizirani su u iznosu od 213.066.293 kuna i 8,2% su veći nego prethodne godine. Razlog tome je usklađenje plaća djelatnika sa Kolektivnim ugovorima, veći broj zaposlenih u dječjim vrtićima zbog projekta MrežeZAdar. Unutar rashoda za zaposlene najveće je odstupanje kod AOP 151 gdje je realizirano 216.178 kuna. Radi se o podjeli plaće djelatnika za prekovremeni rad kod JVP i osnovnih škola. Na AOP 150 Plaće u naravi evidentirano je 6.400 kuna kod Oš Krune Krstića što predstavlja poklon bonove za učitelje koji su bili na županijskim i državnim natjecanjima. Nominalno povećanje iznosi 16.105.969 kuna, a najviše je vidljivo kod osnovnih škola i dječjih vrtića zbog povećanja osnovice za plaće. Ostali rashodi za zaposlene na razini 22 realizirani su u iznosu od 556.502 kuna ili 22% više nego prethodne godine. Odstupanje nastaje zbog većeg broja naknada za bolovanje preko 90 dana, jubilarnih naknada i otpremnina te naknade za smrtni slučaj, sve sukladno Kolektivnom ugovoru.*

*AOP 159-162 Naknade troškova zaposlenima realizirani su u iznosu od 5.348.405 kuna ili 16,4% više u odnosu na prethodnu godinu. Smanjenje ovih rashoda u 2020. godini je posljedica pandemije jer nije bilo većih službenih putovanja, tamo gdje je bilo moguće organiziran je rad od kuće pa su i naknade za prijevoz s posla na posao bile manje, kao i stručna usavršavanja koja su se odvijala putem webinara. I u 2021. godini vidljiv je porast stručnog usavršavanja zaposlenika zbog korištenja usluga webinara, ali i veća službena putovanja. Realnija usporedba ovih rashoda je sa 2019. godinom što je vidljivo u sljedećoj tablici:*

|  |  |  |  |
| --- | --- | --- | --- |
| *Naziv* | *Ostvareno 2019.* | *Ostvareno 2021.* | *Indeks* |
| *Službena putovanja* | *1.379.064 kn* | *416.996 kn* | *30,24* |
| *Naknade za prijevoz s posla na posao* | *4.523.077 kn* | *4.570.739 kn* | *101,06* |
| *Stručno usavršavanje zaposlenika* | *552.039 kn* | *332.978 kn* | *60,32* |
| *Ostale naknade troškova zaposlenima* | *31.202 kn* | *27.692 kn* | *88,75* |
| *Ukupno* | *6.485.382 kn* | *5.348.405 kn* | *82,47* |

*AOP 164-171 Rashodi za materijal i energiju realizirani su ukupno u iznosu od 15.908.544 kuna ili 17% više nego lani. Odstupanja imamo na AOP 166 materijal ii sirovine gdje je realizirano 3.948.270 kuna ili 36,5% više nego prethodne godine. Bolja zdravstvena situacija omogućila je normalizaciju poslovnih aktivnosti kod korisnika posebno kod dječjih vrtića i škola gdje se evidentiraju veći rashodi za prehranu djece. AOP 167 Energija realiziran je u iznosu od 6.289.679 kuna. Kod razine 22 nema velikih odstupanja zato korisnici prikazuju odstupanje koje je uvjetovano normalizacijom poslovnih procesa. Nerealan je prikaz u 2020. godini zbog pandemije COVID-19, dok je samo izvršenje približno isto kao i 2019.godine.*

*AOP 172 Rashodi za usluge realizirane su u iznosu od 89.896.785 kuna ili 14,8% više nego prethodne godine. Iako je veći dio rashoda unutar 10% odstupanja veća odstupanja vidljiva su na sljedećim AOP-ima:*

*AOP 174-usluge tekućeg i investicijskog održavanja realizirani su u iznosu od 32.458.148 kuna ili 11,8% više nego lani. Na razini 22 najveće odstupanje u odnosu na prethodnu godinu nastaje kod održavanja nerazvrstanih cesta i tekućeg i investicijskog održavanja na gradskim otocima (društveni dom Molat, TIC Mali Iž). Ustanove u kulturi bilježe veće rashode za 44% a najviše zbog Gradske knjižnice gdje je izvršeno servisiranje klima uređaja i sanacija knjižnične stanice Kožino. Dječji vrtići imaju povećanje za čak 115% najviše vidljivo kod DV Radost zbog radova na sanitarnom čvoru u područnom objektu. Osnovne škole također su prikazale povećanje od 38% najviše vidljivo kod škola Zadarski otoci zbog izmjene željezne konstrukcije na igralištu te kod OŠ Šimuna Kožičića Benje gdje je bilo više zahvata zbog starosti objekta, uređenja igrališta u područnoj školi te lakiranja i brušenja parketa u učionicama u matičnoj školi.*

*AOP 175 usluge promidžbe i informiranja realizirane su u iznosu od 6.629.934 kuna ili 36,1% više nego prethodne godine. Razlog ovakvom povećanju najviše je vidljivo kod razine 22 zbog veće usluge strateških promotivnih kampanja(aviokompanije) te veće usluge u financiranju turističkih manifestacija. Zbog pandemije ove su usluge u 2020. godini znatno smanjene dok u 2021. godine uslijed bolje turističke sezone i zdravstvene situacije ove usluge se povećavaju.*

*AOP 178 Zdravstvene i veterinarske usluge realizirane su u iznosu od 1.161.819 kuna ili 42,3% više nego prethodne godine. U 2020. godini kod većine korisnika izostali su redoviti sistematski pregledi zaposlenika te su isti obavljeni u 2021.godini. Ujedno testiranja na COVID-19 zaposlenika evidentirani su na ovom odjeljku u 2021.godini.*

*AOP 179 Intelektualne i osobne usluge realizirane su u iznosu od 8.942.810 kuna ili 48,6% više nego lani. Iako 6.279.562 kuna otpada na sam Grad Zadar i bilježi povećanje zbog naknade za odvjetničke usluge u vođenju parnice za Grad Zadar, izrade planova razvoja javnih ustanova u kulturi, plana uređenja i opremanja Providurove palače te usluga u projektima Recolor i Revival koje su znatno veće nego prethodne godine, na korisnike otpada 2.663.248 kuna. Povećanje je najveće kod korisnika u kulturi zbog isplata autorskih honorara gostujućim glumcima i glazbenicima.*

*AOP 181 ostale usluge realizirane su u iznosu od 7.156.346 kuna ili 24,9% više nego prethodne godine.*

*Na samoj razini 22 odstupanje razlog odstupanja je dijelom vezan za bolju naplatu poreza na dohodak i izdvajanja 1% usluge za Poreznu upravu, zbog većeg broja objava oglasa. Kod proračunskih korisnika najveće odstupanje vidljivo kod osnovnih škola gdje je evidentirana veća usluga cateringa prehrane, čega u ovolikoj mjeri nije bilo prethodne godine zbog online nastave. Kod Dv Latica evidentirano je povećanje zbog zaštitarskih usluga.*

*AOP 182 Naknade troškova osobama izvan radnog odnosa evidentirane su u iznosu od 23.923 kuna ili 30,6% prošlogodišnje realizacije. Znatno odstupanje nastaje zbog ukidanja mjere stručnog usavršavanja bez zasnivanja radnog odnosa.*

*AOP 183 Ostali nespomenuti rashodi realizirani su u iznosu od 6.918.342 kuna ili 76,9% prošlogodišnje realizacije. Unutar ove podskupine značajnije odstupanje imamo kod Grada Zadra na razini 22 Gotovo na svim stavkama imamo manju realizaciju u odnosu na prethodnu godinu, a najrazvidnije je na AOP 184 naknade za rad predstavničkih i izvršnih tijela, povjerenstava i slično. Realizacija navedenog rashoda iznosi 1.986.799 kuna i značajno odstupa nego prethodne godine i to zbog isplate naknada osobama koje su sudjelovale u izborima za izbor predsjednika Republike Hrvatske. U svibnju 2021. godine održali su se lokalni izbori, ali su rashodi bili znatno manji. Osim toga uštedu je uvjetovalo i vrijeme od raspuštanja prijašnjeg saziva Gradskog vijeća do konstituiranja novog saziva nakon provedenih lokalnih izbora. Samim time su i naknade gradskim vijećnicima manje. Navedeno se odnosi na razinu 22. Korisnici su iskazali veće rashode i to najveće odstupanje u dijelu reprezentacije i ostalih nespomenutih rashoda kod Gradske knjižnice zbog provođenja projekta „uključi se knjigom“ te kod Koncertnog ureda i HNK Zadar zbog gostujućih umjetnika i ansambla.*

***AOP 193 Financijski rashodi*** *realizirani su u iznosu od 2.214.203 kuna i značajno su manji nego prethodne godine budući smo prethodne godine imali znatno izdvajanje za zatezne kamate koje su proizašle iz sudskog spora. Unatoč tome na pojedinim AOP-ima unutar ove podskupine imamo odstupanje i to:*

*AOP 200 Kamate na primljene kredite i zajmove od kreditnih institucija izvan javnog sektora realizirane su u iznosu od 255.954 kuna ili nominalno više za 234.894 kuna. Veće su nego prethodne godine zbog plaćanja anuiteta za kreditno zaduženje za izgradnju osnovne škole, zbog povlačenja dijela kredita za projekt Aglomeracije Zadar-Petrčane te zbog kamata kratkoročnog kredita kod OTP banka d.d.*

*AOP 207 negativne tečajne razlike i razlike zbog primjene valutne klauzule realizirane su u iznosu od 6.074 kuna i za 5.717 kuna su veće nego prethodne godine. Iako nominalno nisu velike evidentirane su ponajprije kod korisnika u kulturi.*

***AOP 210 Subvencije*** *su realizirane u iznosu od 3.951.027 kuna i gotovo su isto realizirane kao prethodne godine. Radi se subvencijama koje su ostvarene na razini 22 (subvencije obrtnicima i poljoprivrednicima, subvencije predškolskim ustanovama..). Korisnici Grada Zadra nemaju evidentirane rashode za subvencije u svojim financijskim izvještajima.*

***AOP 219 Pomoći dane u inozemstvo i unutar općeg proračuna*** *realizirane su u iznosu od 11.930.489 kuna ili 18,5% više nego prethodne godine.*

*Na AOP 221-pomoći inozemnim vladama odstupanja na ovom AOP-u nastaju u projektima koji se financiraju iz EU sredstava, a plaćaju se inozemnim partnerima u tim projektima, dok ostala odstupanja uglavnom nastaju zbog rashoda koji se odnosi na sufinanciranje sa Fondom za zaštitu okoliša i energetsku učinkovitost u nabavci reciklažnih spremnika (720.131 kuna) i rashode za Županijsku lučku upravu u projektu sanacije luke AOP 228.*

*AOP 239 pomoći temeljem prijenosa EU sredstava realizirane su u iznosu od 491.903 kuna, znatno manje nego prethodne godine, a uvjetovane su realizacijom EU projekata. Ovi rashodi se odnose na Grad Zadar-razina 22, a plaćanja su izvršena prema Agenciji Zadra Nova i Institutu Ruđer Bošković.*

***AOP 247 Naknade građanima i kućanstvima*** *realizirane su u iznosu od 7.419.055 kuna i veće su u odnosu na prethodnu godinu za 13,9% zbog evidentiranja rashoda za besplatne obroke u osnovnim školama, a koja se financira iz resornog Ministarstva, prehrane koju sufinanciraju roditelji ali i zbog nabave radnih bilježnica. Budući se veći dio školske godine odvijao po modelu A (u učionici) logično je i da su veći rashodi na ovoj stavci, što se prehrane tiče. Na razini 22 veće odstupanje nastaje zbog većeg broja naknade za opremanje novorođenčadi i izdvajanje za financiranje rashoda osobama u civilnoj zaštiti i troškova karantene.*

*AOP 262 Tekuće donacije iz EU sredstava realizirane su u iznosu od 1.817.029 kuna i nešto su manje, a na manje ostvarenje utjecalo je projekt MrežaZAdar koji je završio u dijelu EU sredstava te je u tijeku održivost projekta. Privatnim vrtićima koji su partneri u projektu financira se održivost iz izvora 11.*

*AOP 258 Ostali rashodi realizirani su u iznosu od 93.639.432 kuna i veći su za 7,7% nego prethodne godine. Najveće odstupanje imamo na AOP 260 tekuće donacije u novcu iz razloga jer je zbog pandemije onemogućeno djelovanje odnosno znatno su smanjene aktivnosti udruga u kulturi i sportu te dijelu socijalnih udruga dok su zbog bolje zdravstvene situacije u 2021. godini aktivnosti navedenih udruga veće. Veća su i izdvajanja za privatne vrtiće. Proračunski korisnici ostvarili su 31.700 kuna od čega najznačajniju realizaciju ostvarila je JVP Zadar jer je DVD Kali- Kukljica donirala vozilo vrijednosti 30.000 kuna.*

*AOP 269- naknade štete pravnim i fizičkim osobama realizirale su se u iznosu od 924.224 kuna i predstavljaju naknadu koju je Grad Zadar izvršio prema Montmontaža d.d. u sudskom sporu. Na AOP 273 Koncertni ured evidentirao je kaznu od 384 kuna.*

*AOP 278 Kapitalne pomoći iz EU sredstava realizirane su u iznosu od 464.784 kuna i odnose se na rashode trgovačkih društava u vlasništvu Grada Zadra koja kao partneri primaju EU sredstva (Inovativni Zadar-ZUM4.0 i Čistoća d.o.o. Zadar-Netwap).*

***Rashodi za nabavu nefinancijske imovine*** *realizirani su u iznosu od 163.537.709 kuna ili 4,7% više nego prethodne godine. U strukturi grupacije to izgleda ovako:*

|  |  |  |
| --- | --- | --- |
| *Naziv* | *Ostvareno 2020.* | *Ostvareno 2021.* |
| *Grad Zadar* | *146.522.603 kn* | *154.280.066 kn* |
| *Osnovne škole* | *6.218.113 kn* | *5.169.500 kn* |
| *Ustanove u kulturi* | *2.023.564 kn* | *2.193.363 kn* |
| *Dječji vrtići* | *857.270 kn* | *1.284.658 kn* |
| *JVP Zadar i Javna ustanova zadarski sport* | *607.382 kn* | *610.122 kn* |
| *UKUPNO* | ***156.228.932 kn*** | ***163.537.709 kn*** |

*Iz tablice je vidljivo da najveće povećanje ima Grad Zadar na razini 22 te Dječji vrtići i to Dječji vrtić Latica zbog nabavke nove opreme radi preseljenja u novi objekt. Ostali korisnici nešto manje evidentirane rashode za nabavu nefinancijske imovine. Veća odstupanja daju se u nastavku:*

*AOP 347 Zemljište realizirano je u iznosu od 14.969.651 kuna budući su se u 2021.godini vodili postupci izvlaštenja čestica zemlje za potrebe izgradnje komunalne infrastrukture te naknade za deposedirano zemljište. U 2021. godini najveća izdvajanja bila su za UPU Vitrenjak II i za rekonstrukciju Tuđmanove ulice. Za deposedirano zemljište realizirano je 3.393.950 kuna.*

*AOP 356 Ostala nematerijalna imovina (projektna dokumentacija, geodetske podloge) realizirana je u iznosu od 3.175.994 kuna ili 57,9% prošlogodišnje realizacije. Evidentirana su manja izdvajanja uglavnom za projektnu dokumentaciju.*

*AOP 360 Poslovni objekti realizirani su u iznosu od 22.251.880 kuna ili 27.306.703 kuna manje nego prethodne godine. Razlog tome je dovršetak izgradnje Centra Mocire i izgradnje osnovne škole u Mjesnom odboru Novi Bokanjac. Kod proračunskih korisnika iznos od 58.572 kuna iskazalo je Hrvatsko narodno kazalište Zadar.*

*AOP 361 Ceste realizirane su u iznosu od od 9.608.368 kuna i ili 77,6% prošlogodišnje realizacije. Iako sama gradnja ceste iz Programa izgradnje komunalne infrastrukture znatno odstupa od prošlogodišnjeg izvršenja u 2021. godini evidentirana je na ovom odjeljku i izgradnja ceste u projektu iz EU fondova-projekt ITS. Realizacija u ovom projektu odnosi se na rekonstrukciju/izgradnju ceste Ulica. Franje Tuđmana. Za ovu namjenu realizirano je u 2021. godini 6.090.257,22 kuna.*

*AOP 362 Ostali građevinski objekti realizirani su u iznosu od 41.056.037 kuna i znatno odstupaju u odnosu na prethodno razdoblje. Veći su čak za 33.757.850 kuna. Ovdje se evidentiraju rashodi iz Programa gradnje komunalne infrastrukture (izgradnja javnih površina, rasvjete i groblja). Međutim ovi rashodi nisu utjecali na veliko odstupanje u odnosu na izvršenje prethodne godine nego je to utjecaj rashoda evidentiranih u projektu Aglomeracija Zadar-Petrčane.*

*AOP 364 Uredska oprema i namještaj realizirani su u iznosu od 12.021.246 kuna ili nominalno više za 10.443.909 kuna. Veliko odstupanje nastaje najvećim dijelom zbog nabave opreme i namještaja za potrebe Oš Voštarnica i DV Latica (uz sufinanciranje Ministarstva znanosti i obrazovanja) te za potrebe projekta ZUM4.0. Kod korisnika na ovom AOP znatno povećanje pokazuje i Dv Latica koji je također dijelom financirao iz svojih sredstava uredsku opremu za novi objekt.*

*AOP 365 Komunikacijska oprema realizirana je u iznosu od 294.557 kuna 58,5% više nego prethodne godine. Od ukupne realizacije nabavljeno je 112.000 kuna za potrebe projekta wifi4EU (bežična pristupna točka 112.000 kn) , za potrebe projekta INCLUSIVE PLAY 36.945 kuna te na nabavu opreme za potrebe Grada Zadra. Kod proračunskih korisnika najveće odstupanje je iskazano kod Gradske knjižnice za nabavu zvučnika, gramofona i TV prijemnika.*

*AOP 366 oprema za održavanje i zaštitu realizirana je u iznosu od 935.702 kuna gdje se uz nabavu nadzorne kamere za kontrolu brzina na gradskim prometnicama nabavili i betonski blokovi –sidrišta na gradskim otocima (za razinu 22). Kod proračunskih korisnika najveće odstupanje je vidljivo kod Oš Voštarnica za opremanje u novim prostorijama te Gradske knjižnice za nabavu videonadzora u Središnjoj knjižnici.*

*AOP 367 medicinska i laboratorijska oprema realizirana je u iznosu od 66.829 kuna ili 170% više nego prethodne godine što je razvidno kod osnovnih škola točnije Oš Voštarnica i Dv Latica gdje je nabavljena medicinska oprema za novi Centar Mocire.*

*AOP 368 instrumenti, uređaji i strojevi realizirani su u iznosu od 21.952 kuna ili 16% više nego prethodne godine. Najveće ostvarenje bilježi Grad Zadar za nabavu solarnog kompleta za videonadzor. Od korisnika je samo Dv Sunce iskazao realizaciju u iznosu od 5.000 kuna za nabavu kolica za kuhinju.*

*AOP 369 sportska i glazbena oprema realizirana je u iznosu od 512.519 kuna znatno manje nego prethodne godine kada smo imali realizaciju kod ustanova u kulturi -Koncertni ured za glazbenu opremu te JU za upravljanje sportskim objektima za nabavu sportske opreme preko Županijske sportske zajednice i JVP koja je sportskom opremom uredila prostor za održavanje kondicijskih vježbi vatrogasaca. Iako je odstupanje manje u strukturi je vidljivo i ove godine kod Koncertnog ureda za nabavu ove opreme.*

*AOP 370 uređaji, strojevi i oprema za ostalu namjenu realizirani su u iznosu od 2.054.706 kuna i veći su za 69,7% nego prethodne godine. Na razini 22 Grad Zadar realizirani su u iznosu od 1.420.125 kuna i veći su za 714.111 kuna nego prethodne godine. Veći rashodi nastaju zbog opremanja interijera Providurove palače i opremanja dijela odjela za potrebe Gradske knjižnice u Providurovoj palači. Ministarstvo kulture je sudjelovalo sa 300.000 kuna. Kod proračunskih korisnika najznačajnije odstupanje iskazano je kod osnovnih škola.*

*AOP 373 Prijevozna sredstva u cestovnom prometu realizirana su u iznosu od 690.063 kuna i značajno odstupaju u odnosu na prethodno razdoblje. Nabavu prijevoznih sredstava u cestovnom prometu realizirali su proračunski korisnici i to Oš Krune Krstića za dostavno vozilo (115.000 kuna), Oš Voštarnica za kombi vozilo u projektu ASIQ (211.602 kuna), dječji vrtić Sunce za kombi vozilo u svrhu dostave hrane (118.110 kuna), JVP Zadar terensko pick up vozilo (226.351 kuna) te Javna ustanova za upravljanje sportskim objektima (19.000 kuna).*

*AOP 378 Knjige, umjetnička djela i ostale izložbene vrijednosti realizirane su u iznosu od 3.264.769 kuna i predstavljaju sredstva za nabavku knjiga. Realizacija iznosi 77,3% prethodne godine. Najveće odstupanje nastaje kod osnovnih škola gdje se realizirao samo dokup izmjenjenih udžbenika.*

*AOP 387 ulaganja u računalne programe realizirani su u iznosu od 26.915 kuna od čega na Grad Zadar otpada 23.750 kuna za ulaganje u računovodstveni program za stipendije, a 3.165 kuna iskazuje Koncertni ured.*

*AOP 381 Ostale nespomenute izložbene vrijednosti realizirane su temeljem Ugovora o donacije dvije umjetničke slike, prethodne godine nije bilo donacije. Ukupna realizacija iznosi 70.000 kuna.*

*AOP 388 Umjetnička, znanstvena i literarna djela realizirana su u iznosu od 480.481 kuna. Predstavljaju ulaganja u prostorne planove. Veća su u odnosu na prethodnu godinu za 38% zbog izrade analize lokacija i mogućnosti izgradnje podzemne garaže na predjelu Voštarnica.*

*AOP 393 Dodatna ulaganja na nefinancijskoj imovini realizirana su u iznosu od 51.151.903 kuna i nominalno su realizirana manje za 11.231.437 kuna nego prethodne godine. Ulaganje se odnosi na projekt rekonstrukcije Providurove palače i gradskih bedema, na ulaganja u Mjesnom odboru Dračevac i Crvene kuće, ali i na ulaganja na objektu Centar za mlade iz EU fondova. Završetak odnosno privođenje kraju rekonstrukcije Providurove palače i gradskih bedema najvećim dijelom su uvjetovali manju realizaciju. Navedeno se odnosi na razinu 22-Grad Zadar. Korisnici su također iskazali manje ostvarenje pogotovo osnovne škole gdje se prethodne godine iz decentraliziranih sredstava izdvojilo više rashoda za dodatna ulaganja. Iznos od 17.000 kuna predstavlja dodatna ulaganja na prijevoznim sredstvima kod JVP Zadar. Prethodne godine ovakvih ulaganja nije bilo.*

***Izdaci za financijsku imovinu i otplate zajmova*** *realizirani su u iznosu od 19.898.934 kuna, znatno više nego prethodne godine iz razloga jer je u 2021. godini izvršena otplata prve dospjele glavnice dugoročnog kredita kod Zagrebačke banke d.d. u svrhu financiranja izgradnje osnovne škole na Novom Bokanjcu u iznosu od 8.021.567 kuna (AOP 599) te je izvršen povrat sredstava temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020)- AOP 611 u iznosu od 9.491.467 kuna. Ovaj iznos se iskazuje kao primitak u 2020. godini, a u narednim razdobljima iskazuje se kao izdatak u trenutku plaćanja/povrata u državni proračun odnosno priznavanje prihoda od poreza na dohodak (Uputa Ministarstva financija).*

*AOP 529 Dani zajmovi neprofitnim organizacijama, građanima i kućanstvima realizirani su u iznosu od 2.385.900 kuna i predstavljaju izdatke za dane učeničke i studentske kredite.*

*Ukupno je u 2021. godini ostvaren višak prihoda i rashoda u iznosu od 9.874.685 kuna. Grad Zadar ostvario je 8.436.448 kuna viška prihoda, a proračunski korisnici 1.438.237 kuna viška prihoda. Bitno je navesti i podatak da je ostalo neprenesenih zahtjeva prema proračunskim korisnicima u iznosu od 859.129 kuna od čega iz decentraliziranih sredstava za škole 93.745 kuna. Navedeni iznos od 93.745 kuna sadržan je u višku prihoda kod Grada Zadra na razini 22.*

*Prijenos manjka prihoda za pokriće u idućem razdoblju iznosi 28.234.080 kuna. Grad Zadar prenosi manjak u iznosu od 30.909.253 kuna, a korisnici višak od 2.675.173 kuna.*

*Pojedinačno iskazani prihodi i rashodi Grada Zadra i njegovih korisnika, te njihovi rezultati poslovanja nalaze se u tabelarnom prikazu koji je sastavni dio ovih bilješki.*

***Bilješka 3.***

*Bilješke uz obrazac RAS-funkcija*

*U ovom obrascu evidentirani su rashodi po svojoj namjeni . U obrascu su obuhvaćeni samo rashodi u klasi 3 i klasi 4. Plaćanja prema proračunskim korisnicima eliminirani su iz ovog izvještaja kad se radio izvještaj samo za Grad Zadar (razina 22). Kod konsolidiranog izvještaja rashodima Grada Zadra obuhvaćeni (zbrojeni) su rashodi korisnika ovisno o djelatnosti s kojom se bave (vatrogastvo, sport i rekreacija, predškolsko i osnovno školsko obrazovanje te kultura). AOP 137 na kraju 2019.godine iznosi 613.854.207 kuna ili 7,4% više nego krajem 2020.godine. Ovaj iznos odgovara iznosu na AOP 407 u PR RAS obrascu. Najznačajnija odstupanja vidljiva su na AOP-ima razine 22 što se daje u nastavku teksta:*

*AOP 004 Financijski i fiskalni poslovi realizirani su u iznosu od 2.067.340 kuna ili 39,7% prošlogodišnje realizacije. Odstupanje nastaje zbog značajno manjeg izdvajanja za zatezne kamate.*

*AOP 033 (Opći ekonomski i trgovački poslovi) realizirani su u iznosu od 3.986.693 kuna i znatno su veće nego prethodne godine zbog većeg izdvajanja za usluge turističke promidžbe Grada Zadra i financiranja aviokompanija čega je uslijed COVID pandemije prethodne godine bilo znatno manje.*

*AOP 051 Cestovni promet realiziran je u iznos od 198.126 kuna i prate rashode i aktivnosti u europskim projektima MINTe i Park4SUMP stoga je i odstupanje u odnosu na prethodnu godinu. Park4SUMP i ima za cilj povećati prihvaćanje kvalitetnog upravljanja parkiranjem i njegovu integraciju u Planove održive urbane mobilnosti. Stoga je Park4SUMP postavio sljedeće ciljeve: (1) postići široku raspoloživost i prenosivost dobrih primjera upravljanja parkingom; (2) potaknuti daljnju inovaciju u upravljanju parkiranjem; (3) podizanje svijesti i prihvaćanje među relevantnim dionicima o tome kako pravilna politika parkiranja može pomoći gradovima; (4) unaprijediti kapacitete za upravljanje parkingom; (5) rasteretiti javne površine i smanjiti putovanje automobilom, uz povećanje održivih načina prijevoza, povećati sigurnost, smanjiti emisije, podržati urbano planiranje i poboljšati kvalitetu života; (6) isporuka mjerljivog učinka za sve prethodno navedene ciljeve.*

*AOP 060 Turizam izvršen je u iznosu od 472.692 kuna i znatno odstupa u odnosu na prethodnu godinu zbog aktivnosti u projektu SUSTOURISMO. Cilj projekta je unaprjeđenje i bolje upravljanje postojećom turističkom ponudom grada i jačanje izvansezonske turističke ponude te razvoj turističke infrastrukture.*

*AOP 067 Istraživanje i razvoj :Ekonomski poslovi (Promet) realizirani su u iznosu od 6.518.624 kuna i znatno su veći nego prethodne godine zbog nabave opreme u projektu ZUM4.0. Projekt objedinjuje od nekoliko zasebnih projekata iz područja inteligentnog prometnog sustava na području grada Zadra koji međusobno koreliraju, te koriste zajedničku bazičnu IKT infrastrukturu, koju je Grad Zadar u prethodnom razdoblju u dobroj mjeri razvio (npr. vlastita optička mreža, WiFi mreža, serverski kapaciteti i sl.) i koju namjerava kroz ovaj projekt dodatno razvijati. Osim toga evidentirani su rashodi za izgradnju nove EKI mreže u suradnji sa gradskim trgovačkim društvom Inovativni Zadar d.o.o.*

*AOP 072 Gospodarenje otpadom realiziran je u iznosu od 6.896.217 kuna i za 25% je veći nego prethodne godine zbog pojačanih aktivnosti u projektu izgradnje Centra za zbrinjavanje otpada te izdvajanja novčane naknade za zbrinjavanje komunalnog otpada.*

*AOP 073 Gospodarenje otpadnim vodama realiziran je u iznosu od 5.992.566 kuna i za 18,1% je veći nego prethodne godine zbog pojačanih aktivnosti u projektu NETWAP. Kroz provedbu ovog projekta izrađeni i razvijeni model gospodarenja otpadom testirat će se i provesti kroz pilot aktivnost na otoku Istu gdje će se instalirati mobilna kompostana za biorazgradivi otpad, isto tako kroz implementaciju aktivnosti biti će postavljeni uređaji za prikupljanje mikroplastike u moru.*

*AOP 077 Poslovi i usluge zaštite okoliša koji nisu drugdje svrstani realizirani su u iznosu od 2.620.503 kuna ili 76,2% prošlogodišnje realizacije zbog završetka energetske obnove Oš Smiljevac.*

*AOP 080 (Razvoj zajednice) realiziran je u iznosu od 143.868.160 kuna ili 52,1% više nego lani zbog početka realizacije projekta Aglomeracija Zadar-Petrčane.*

*AOP 105 Službe kulture realizirane su u iznosu od 39.867.808 kuna ili 71,6% realizacije od prethodne godine i to najvećim dijelom zbog završetka odnosno privođenje kraju ulaganja u projektu Zadar Baštini (rekonstrukcija Providurove palače i obnova zadarskih bedema).*

*AOP 113 Obrazovanje -realizirano je u iznosu od 23.919.015 kuna ili 78,8% prošlogodišnje realizacije zbog konačnog završetka osnovne škole na gradskom predjelu Novi Bokanjac. Škola je izgrađena i stavljena u funkciju.*

*AOP 122 Dodatne usluge u obrazovanju realizirane su u iznosu od 3.138.286 kuna i predstavljaju usluge mreže prehrane i školske sheme voća i mlijeka.*

*AOP 128 i 129 Invaliditet i Starost realizirani su u iznosu od 10.672.293 kuna i odstupaju u odnosu na prošlogodišnju realizaciju. Najvećim dijelom zbog završetka izgradnje Centra Mocire odnosno zbog izdvajanja zbog božićnica (u prethodnim razdobljima izdvajalo se samo zbog uskrsnica).*

*AOP 131 Obitelj i djeca realizirani su u iznosu od 3.259.415 kuna ili 26% više nego prethodne godine zbog većeg izdvajanja naknada za opremanje novorođenčadi ( u 2020. godini 1.644.000 kuna, u 2021. godini 1.900.000 kuna).*

*AOP 133 Stanovanje realizirano je 20.251 kuna ili 42,5% prošlogodišnje realizacije. Odstupanje je uvjetovano brojem podnesenih zahtjeva za stambeno zbrinjavanje HRVI.*

*Sa aspekta proračunskih korisnika situacija je sljedeća:*

|  |  |  |
| --- | --- | --- |
| *Naziv korisnika* | *2020.godina* | *2021. godina* |
| *JVP Zadar* | *19.617.949 kn* | *19.799.795 kn* |
| *Javna ustanova za upravljanje sportskim objektima Zadarski sport* | *3.649.288 kn* | *3.397.186 kn* |
| *Ustanove u kulturi* | *18.845.866 kn* | *20.995.041 kn* |
| *Dječji vrtići* | *46.700.609 kn* | *53.649.714 kn* |
| *Osnovne škole* | *122.658.224 kn* | *135.621.192 kn* |

*JVP Zadar svoje rashode u ovom obrascu iskazala je na AOP 026 Usluge protupožarne zaštite i oni su gotovo isti kao prethodne godine*

*JU za upravljanje sportskim objektima Zadarski sport iskazala je svoje rashode u ovom obrascu na AOP 104 Službe rekreacije i sporta i oni iznose 93,10% prošlogodišnje realizacije i zbog manje nabave opreme.*

*Ustanove u kulturi iskazale su svoje rashode u ovom obrascu na AOP 105 Službe kulture i one u odnosu na prethodnu godinu su veće za 11,41%. Povećanje nastaje uslijed normalizacije poslovanja u 2021. godini zbog nešto bolje epidemiološke situacije te su ustanove radile u redovnom radnom vremenu.*

*Dječji vrtići iskazali su rashode u ovom obrascu na AOP 110-122 i one su veće u odnosu na prethodnu godinu budući su i dječji vrtići radili u redovnom radnom vremenu uz napomenu za veća izdvajanja kod rashoda za zaposlene zbog bolovanja. Osim toga preseljenje Dječjeg vrtića Latica u nove prostorije imalo je za posljedicu i nabavu nove opreme što je uvjetovalo i veće rashode.*

*Osnovne škole iskazale su rashode u ovom obrascu na AOP 110-122 i rashodi su veći u odnosu na 2020.godini što je posebno vidljivo u rashodima za zaposlene i kod naknade građanima i kućanstvima zbog nabavke radnih bilježnica i udžbenika radnog karaktera te prehrane (projekt mreže prehrane u školama i školska shema voća i povrća te sufinanciranje roditelja za ostalu prehranu) ali i materijalnih rashoda općenito iz razloga što se u 2021.godini veći dio nastavne godine provodio prema modelu A odnosno nastava u školama, a ne online kao 2020.godine.*

***Bilješka br. 4.***

***Bilješke uz obrazac P-VRIO***

*U konsolidiranom obrascu P-VRIO za razdoblje od 01.01.-31.12.2021. godine evidentirano je sve ono što posljedično ima utjecaj na bilančne stavke, a nisu rezultat transakcija. Bitno je za napomenuti da je Grad Zadar u 2021.godini nije svojim proračunskim korisnicima prenio opremu koju bi oni evidentirali preko ovog obrasca. U obrascu P-VRIO razine 23 nastale su sljedeće promjene:*

*AOP 004-neproizvedena dugotrajna imovina bilježi povećanje u iznosu od 8.122.186 kuna zbog procjene nekretnine – zemljišta na k.č. 782/715 k.o. Bokanjac. Naime, ova čestica bila je evidentirana u izvanbilančnim stavkama prema vrijednosti koju je unijela Arbitražna komisija iz 1999.godine. Vrijednost za cjelokupnu površinu od 16598m2 iznosila je 40DEM/m2 odnosno 2.522.896 kuna. U rujnu 2021. godine Grad Zadar prodao je dio ove čestice u površini od 237m2 u rujnu 2021.godine po cijeni od 86,11 Eur/m2. Razlika u vrijednosti tada procijenjenog zemljišta i nove tržišne cijene zemljišta iznosi 8.122.186 kn te je isto i prikazano u P-VRIO obrascu i na kontima glavne knjige -0111 Zemljište.*

*16598\*86,11 Eur\*7,448=10.645.082,16 kuna*

*16598\*40DEM\*3,8 kn =2.522.896 kuna*

*Razlika 8.122.186,16 kuna.*

*AOP 005-proizvedena dugotrajna imovina bilježi smanjenje u iznosu od 22.578 kuna i odnosi se na knjigovodstvenu vrijednost imovine rashodovane imovine prema prijedlogu Komisije za popis imovine. Na razini 22-9.116. kuna, kod osnovnih škola 2.194 kuna, Dječji vrtić Latica 6.777 kuna, te JVP Zadar 4.491 kuna.*

*AOP 020-neproizvedena dugotrajna imovina bilježi povećanje u iznosu od 2.732.896 kuna. Radi se o prijenosu sa izvanbilančnih stavki (objašnjeno pod AOP 004) na konta zemljišta čest.zemlj. 782/715 k.o.Bokanjac, ali i unos zemljišta na otoku Molat u iznosu od 210.000 kuna koje nije do sada bilo evidentirano te je ujedno i prodano u listopadu 2021.godine.*

*AOP 021-proizvedena dugotrajna imovina predstavlja povećanje obujma imovine za 6.722.209 kuna i to na razini 22 -4.937.912 kuna, a odnosi se na računalnu opremu kojim je Ministarstvo dodijelilo opremu za potrebe Upravnog odjela za graditeljstvo i prostorno uređenje (15.000 kuna), zatim komunalna oprema u iznosu od 122.037 kuna te dodijeljeni kontejneri od strane FZOEU (4.800.875 kuna). Kod Gradske knjižnice Zadar bilježi se povećanje za 123.151 kuna. Radi se o knjižnoj građi koje je Ministarstvo kulture i medija otkupilo za ovu ustanovu. Znanstvena knjižnica evidentirala je povećanje u iznosu od 629.999 kuna temeljem procjene Povjerenstva za darovanu periodiku i knjige. Dječji vrtić Radost evidentirao je procjenu povrata imovine (1.031.147 kuna).*

*AOP 021- proizvedena dugotrajna imovina evidentira se smanjenje obujma imovine u iznosu od 1.608.658 kuna, a odnosi se na proračunske korisnike koji zbog preseljenja u nove objekte te nemogućnost korištenja učeničkih udžbenika i uništenja imovine evidentiraju promjene na ovoj stavci.*

*Na AOP 025-proizvedena kratkotrajna imovina bilježi povećanje za 450 kuna, a odnosi se na knjiženje službene odjeće kod JVP Zadar prema po Izdatnici i uputi Hrvatske vatrogasne zajednice, a razdužiti će se po izdanoj robi u 2022. godini.*

*Na AOP 029 iznos od 937.200 kuna predstavlja isknjižavanje potraživanja za dane kredite studentima i učenicima po zaključku Povjerenstva za stipendiranje i odobravanje drugih oblika potpore učenicima i studentima, a temeljem Pravilnika o stipendiranju i odobravanju drugih oblika potpore učenicima i studentima (Glasnik Grada Zadra br. 15/19).*

*AOP 032 smanjenje potraživanja za prihode poslovanja u iznosu od 329.063 kuna predstavlja potraživanja koja su nastala u provođenju projekata iz EU sredstava, a koja nisu potvrđena odnosno odobrena od strane provedbenog tijela ili su prethodnih godina više iskazana u poslovnim knjigama Grada Zadra. Isto tako kod Oš Šime Budinića evidentira se isknjižavanje obračunatih prihoda poslovanja za 335 kuna.*

***Bilješka br.5.***

***Bilješke uz obrazac Obveze***

*Početno stanje konsolidiranih obveza iznosi 123.923.530 kuna. Konsolidirane obveze na kraju izvještajnog razdoblja za Grad Zadar iznose 148.417.259 kuna i za 18.493.729 kuna su veće nego na početku izvještajnog razdoblja. U strukturi obveza najznačajniji dio su nedospjele obveze u iznosu od 120.336.819 kuna. Dospjele obveze iznose 28.080.439 kuna.*

*Vrijednosno najznačajniji podaci su nedospjele obveze gdje su evidentirane sve obveze čija je valuta plaćanja nakon 31.12.2021.godine, ali i obveze za financijsku imovinu. U dospjelim obvezama najzastupljenije su obveze za materijalne rashode u iznosu od 11.888.754 kuna, zatim obveze za nefinancijsku imovinu 5.452.448 kuna ostale tekuće obveze 4.950.251 kuna, obveze za kazne naknade štete i kapitalne pomoći 3.030.745 kuna, obveze za subvencije 2.731.428 kuna te obveze za financijske rashode 900 kuna. Iskazane obveze u grupaciji prikazuju se na sljedeći način:*

|  |  |  |
| --- | --- | --- |
| *Naziv* | *Obveze na dan 31.12.2020.* | *Obveze na dan 31.12. 2021.* |
| *Grad Zadar* | *105.553.163 kn* | *130.075.274 kn* |
| *Osnovne škole* | *11.513.759 kn* | *11.305.758 kn* |
| *Ustanove u kulturi* | *1.366.388 kn* | *1.534.245 kn* |
| *Dječji vrtići* | *4.265.553 kn* | *3.979.487 kn* |
| *JVP Zadar* | *1.542.696 kn* | *1.454.704 kn* |
| *Javna ustanova zadarski sport* | *184.989 kn* | *313.819 kn* |
| *UKUPNO* | *124.426.548 kn* | *148.663.287 kn* |

*Iznos od 148.663.287 kuna predstavlja ukupne bruto obveze koje su nastale zbrajanjem istovrsnih stavki po pojedinim AOP kod razine 22, razine 21 i razine 31. Međutim kako su obveze za naplaćene prihode proračunskih korisnika na razini 22-Grad Zadar iskazane u iznosu od 243.319 kuna te su toliko i iznosila potraživanja kod proračunskih korisnika na analitici konta 16-potraživanja za prihode poslovanja isti iznos se eliminirao i u procesu konsolidacije obveza. Osim toga eliminirao se iznos od 2.709 kuna kao obveza Oš Stanovi za povrat u nadležni proračun. Ovaj iznos nalazi se u bilanci Grada Zadra na razini 22 na kontu 12941. Eliminacijom ovih iznosa iskazane su ukupne obveze u iznosu od* ***148.417.259***  *kuna.*

|  |  |  |
| --- | --- | --- |
| *Grupacija –razina 23* | *Dospjele obveze 2021.* | *Nedospjele obveze 2021.* |
| *Grad Zadar* | *27.645.537 kn* | *102.429.737 kn* |
| *Osnovne škole* | *329.542 kn* | *10.976.216 kn* |
| *Dječji vrtići* | *16.967 kn* | *3.962.519 kn* |
| *Ustanove u kulturi* | *4.000 kn* | *1.530.245 kn* |
| *JVP Zadar i JU za gospodarenje sportskim objektima* | *84.393 kn* | *1.684.130 kn* |
| *Ukupno* | *28.080.439 kn* | *120.582.847 kn* |
| *Eliminacija (škola i DV Latica)* | *0,00* | *(-246.028 kn)* |
| *SVEUKUPNO* | ***28.080.439 kn*** | ***120.336.819 kn*** |

*Iz strukture obveza vidljivo je da veći dio (87,65%) otpada na sam Grad Zadar dok ostatak od 12,35 %) svih obveza otpada na proračunske korisnike. Značajno iskazivanje je upravo u nedospjelim obvezama gdje su korisnici najvećim dijelom iskazivali rashode za plaću 12/2021.godine, obveze za prijevoz radnika s posla na posao te ostale kontinuirane rashode. Proračunski korisnici smanjuju svoje obveze dok je povećanje jedino vidljivo kod ustanova u kulturi i to kod Gradske knjižnice, HNK Zadar te Koncertnog ureda. Grad Zadar je kod izvršenja Proračuna upravo kod ustanova u kulturi stvorio nominalno najveći metodološki manjak na dan 31.12.2021.godine što se odrazilo na povećanje obveza u odnosu na početno stanje.*

*U strukturi nedospjelih obveza 494.312 kuna odnosi se na međusobne obveze korisnika, a evidentirane su obveze prema Državnom proračunu s osnove 55% naplaćene realizacije kod prodaje stanova na kojima postoji stanarsko pravo, obveze za bolovanje preko 42 dana na teret HZZO (Grad Zadar i korisnici), obveze za povrat u državni proračun decentraliziranih sredstava.*

*Nedospjele obveze za nabavu nefinancijske imovine iznose 8.984.200 kuna, dok nedospjele obveze za rashode poslovanja iznose 45.624.567 kuna, uključujući i nedospjelu obvezu za plaću za mjesec prosinac 2021. godine. Najznačajnije nedospjele obveze su obveze za financijsku imovinu koje iznose 65.233.740 kuna. Ove obveze predstavljaju obveze prema Zagrebačkoj banci d.d. temeljem korištenog dugoročnog kredita za izgradnju osnovne škole na gradskom predjelu Novi Bokanjac u iznosu od 16.043.133 kuna, zatim obveze prema Zagrebačkoj banci d.d. s osnove kreditiranja u projektu Aglomeracije Zadar-Petrčane u iznosu od 27.140.735 kuna, obveze prema OTP banka d.d. s osnova kratkoročnog kreditiranja u iznosu od 13.500.000 kuna te obveze prema Državnom proračunu s osnove beskamatnog zajma temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020) i Naputku o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/2020) u iznosu od 8.549.872 kuna. Porez na dodanu vrijednost odnosno obveza za mjesec prosinac 2021. godine evidentirana je uz izvornu obvezu u klasi rashoda poslovanja i rashoda za nabavu nefinancijske imovine u ukupnom iznosu od 989.729 kuna. Za napomenuti je da se obveze s prekoračenjem preko 360 dana smanjuju u odnosu na prethodno razdoblje. Nedospjele obveze za financijsku imovinu odnose se na razinu 22.*

***Bilješka br. 6.***

***Bilješke uz obrazac Bilanca***

*Stanje imovine na dan 31.12.2021.godine iznosi 2.380.908.370 kuna i veće je nego na dan 01.01.2021. godine kada je iznosila 2.253.552.367 kuna te čini povećanje od 5,7% Konsolidirani izvještaj Bilanca (obrazac BiL) radila se na način da su se zbrojile sve stavke evidentirane na AOP-ima kod financijskog izvještaja razine 22 sa financijskim izvještajima razina 21 i 31. Pritom se vodilo računa da se eliminira potražna i dugovna strana i to :*

*-razina 22 potražna strana konta 23956 – 243.319 kuna sa dugovnom stranom na razinama 21 (analitika konta 167) te konto 12941 u bilanci razine 22 u iznosu od 2.709 kn sa analitikom konta 2395 kod osnovne škole Stanovi.*

*AOP 002 Nefinancijska imovina iskazana je na dan 31.12.2021.godine u iznosu od 1.856.112.486 kuna ili 6,6% više nego na početku proračunske godine. Osim na ispravku vrijednosti povećanje je nešto veće na kontu neproizvedene dugotrajne imovine, a radi se o otkupima zemljišta i njihovoj evidenciji kao i prijenosu zemljišta iz izvanbilančne evidencije Grada Zadra na konta bilance.*

*AOP 007-Proizvedena dugotrajna imovina na kraju proračunske godine iznose 1.017.727.163 kuna što je za 1,7% više nego na početku godine. Iako odstupanje nije značajno povećanja su razvidna na AOP 019-instrumenti, uređaji i strojevi gdje je evidentirano 1.815.627 kuna ili 48% više nego na početku godine. Razlog ovako velikom odstupanju je zbog nabave uređaja za mjerenje brzine, ali i evidencija iz fakture dobavljača za postavu javnog sata. Struktura ovih rashoda (za postavu javnog sata) iskazana je na kontima klase 3, ali budući se radi o većim iznosima evidentirana je na kontima imovine. Navedeno se odnosi na Grad Zadar-razina 22.*

*AOP 021 Uređaji, strojevi i oprema za ostale namjene na početku 2021.godine iznosila je 13.791.363 kuna, a na kraju 2021.godine 19.652.623 kuna ili 42,5% više. Najvećim dijelom odnosi se na doznaku FZOEU za spremnici za zbrinjavanje otpada (4.800.875 kuna). Ovo se odnosi na Grad Zadar, dok je kod korisnika evidentirana nabava i kod dječjih vrtića uslijed preseljenja u Centar Mocire jednako kao i Oš Voštarnica Zadar.*

*AOP 051 dugotrajna imovina u pripremi stanje na dan 1.1.2021.godine iznosilo je 155.505.998 kuna, a na dan 31.12.2021. 230.801.081 kuna te bilježi povećanje za 48,4%. Od značajnijih vrijednosti mogu se navesti stanje u pripremi u projektu Aglomeracije Zadar-Petrčane (36,7 mil kuna), izgradnja Centra za mlade 17.904.083 kuna. Postrojenja i oprema u pripremi evidentirana je u 2021.godini u iznosu od 4.654.033 kuna, a odnosi se na nabavu u projektu ZUM4.0. Koncertni ured Zadar iskazao je iznos od 121.925 kuna koji se odnosi na akustičnu opremu i koja bi trebala biti završena u ožujku 2022.godine. Ovaj iznos iskazan je i na AOP 229 odgođeno priznavanje rashoda te je ujedno i razlika između stanja obveza na dan 31.12.2021. u obrascu obveze i obrascu Bilanca.*

*AOP 064 Novac na računu kod tuzemnih poslovnih banaka iznosi na kraju obračunskog razdoblja 19.970.390 kuna i manja su u odnosu na početno stanje. Korištenje predujmova za EU projekte značajno je pridonijelo smanjenju salda sredstava na žiro računima. Gledajući kao grupaciju struktura novca u banci -blagajni je sljedeća:*

|  |  |  |
| --- | --- | --- |
| *Proračunski korisnici i Grad Zadar:* | *01.01.2021.. Iznos* | *31.12.2021. Iznos* |
| *Grad Zadar* | *25.298.918 kn* | *13.062.155 kn* |
| *Ustanove u kulturi* | *524.387 kn* | *1.385.926 kn* |
| *Dječji vrtići* | *4.076.068 kn* | *3.359.685 kn* |
| *Osnovne škole* | *1.284.774 kn* | *1.578.932 kn* |
| *JVP i JU zadarski sport* | *325.220 kn* | *583.692 kn* |
| *Ukupno:* | ***31.509.367 kn*** | ***19.970.390 kn*** |

*AOP 081 ostala potraživanja – na kraju godine iskazano stanje iznosi 16.154.994 kuna ili povećanje od nominalno 12.220.014 kuna u odnosu na početno stanje. Povećanje nastaje zbog izdanih predujmova Grada Zadra prema Odvodnja d.o.o. u projektu Aglomeracija Zadar-Petrčane (10.467.100 kuna), potraživanja za rashode koje se refundiraju. Kod proračunskih korisnika evidentiraju se uglavnom potraživanja prema HZZO temeljem evidencije bolovanja.*

*AOP 083 Zajmovi neprofitnim organizacijama, građanima i kućanstvima u tuzemstvu na kraju obračunskog razdoblja bilježi povećanje od 8,0% koji čini razliku danih zajmova-učeničkih i studentskih kredita te povrata i otpisa istih. Navedeno je razvidno na razini 22.*

*AOP 129 Dionice i udjeli u glavnici trgovačkih društava u javnom sektoru nominalno iznosi 375.267.850 kuna i nema promjena u odnosu na početno stanje.*

*AOP 141 Potraživanja za prihode poslovanja na kraju 2021.godine iznose 75.822.692 ili 13,1% više u odnosu na početak proračunske godine. Radi se o potraživanjima umanjenim za obveznu korekciju. Osim što su vidljiva povećanja na AOP 146 i 152, a koja se odnose na potraživanja za projekte financirane iz EU sredstava, nominalno povećanje potraživanja bilježi se na AOP 149 pomoći izravnanja za decentralizirane funkcije u iznosu od 19.362 kuna. Radi se o potraživanjima Grada Zadra za financiranje JVP Zadar do visine bilančnih prava za 2021. godinu.*

*AOP 147 Potraživanja za pomoći proračunu iz drugih proračuna na kraju obračunskog razdoblja iznose 1.283.929 kuna i za 34,6% su veća nego na početku razdoblja, a odnose se na prihode koje Općine Poličnik, Zemunik Donji i Bibinje kao suosnivači JVP Zadar duguju Gradu Zadru s osnove dodatnog udjela u porezu na dohodak i Sporazumu o sufinanciranju rada JVP Zadar.*

*Potraživanja koja evidentiraju korisnici uglavnom se odnose na potraživanja po posebnim propisima i potraživanja za prihode od prodaje proizvoda i robe te pruženih usluga, ukupno evidentirano kod korisnika 1.078.525 kuna. Pregled korekcije potraživanja daje se u sljedećoj tablici:*

|  |  |  |  |
| --- | --- | --- | --- |
| *Naziv* | *Ukupna potraživanja* | *Korekcija potraživanja* | *Potraživanja umanjena za korekciju* |
| *Grad Zadar* | *214.328.683 kn* | *139.584.516 kn* | *74.744.167 kn* |
| *Osnovne škole* | *477.964 kn* | *28.628 kn* | *449.336 kn* |
| *Ustanove u kulturi* | *38.321 kn* | *0,00 kn* | *38.321 kn* |
| *Dječji vrtići* | *525.695 kn* | *102.155 kn* | *423.540 kn* |
| *JVP Zadar* | *551.004 kn* | *280.565 kn* | *270.439 kn* |
| *Javna ustanova za upravljanje sportskim objektima* | *188.083 kn* | *47.875 kn* | *140.208 kn* |
| *Eliminacija potraživanja* | *-243.319 kn* |  | *-243.319 kn* |
| *Ukupno potraživanja za prihode poslovanja* | *215.866.431 kn* | *140.043.739 kn* | *75.822.692 kn* |

*AOP 159 Potraživanja od prodaje nefinancijske imovine na kraju razdoblja iznose 2.603.231 kuna, a odnose se na potraživanja kod Grada Zadra za prodane stanove na kojima postoji stanarsko pravo te potraživanja za isto kod Oš Voštarnica i Znanstvene knjižnice. Ispravak na AOP 164 odnosi se na Grad Zadar.*

*AOP 164 Kontinuirani rashodi budućih razdoblja iznose 14.883.690 kuna, a odnose se na trošak plaće za 12/2021.godine, troškove prijevoza, vijećničke naknade te ostale kontinuirane rashode u cijeloj grupaciji.*

*AOP 170 obveze iznose 148.539.184 kuna i unutar obveza ima većih odstupanja što je vidljivo na sljedećim AOP-ima:*

*AOP 180 naknade građanima i kućanstvima –obveze iznose 181.954 kuna i veće su u odnosu na početak godine za 51,8%. Obveze su to koje je evidentirao Grad Zadar za podmirenje troškova karantene uzrokovane korona virusom, obveze za podmirenje troškova prijevoza odnosno učeničkih pokaznih karata. Uz Grad Zadar obveze za naknade građanima i kućanstvima iskazale su i osnovne škole također kao naknadu / obvezu podmirenja troškova prijevoza te obveze za nabavku radnih udžbenika.*

*AOP 181- obveze za kazne, naknade štete i kapitalne pomoći -stanje na dan 31.12.2021.godine iznosi 7.654.931 kuna i značajno odstupa u odnosu na početno stanje. Obveza se odnosi na razinu 22 i veća je zbog nadogradnje elektroničke komunikacijske infrastrukture te izgradnje Centra za gospodarenje otpadom (Biljane Donje).*

*AOP 182-ostale tekuće obveze evidentirane su u iznosu od 14.293.992 kuna ili 81% prethodne godine. Na smanjenje je utjecalo i prijenos predujmova za EU u prihode. Korisnici na ovoj stavci uglavnom evidentiraju obveze za bolovanje dok je Grad Zadar evidentirao obveze za jamčevine, obveze prema korisnicima u kulturi, sportu i socijalnoj skrbi, Vatrogasnoj zajednici Grada Zadra, obveze prema Hrvatskim vodama za naplaćenu a neprenesenu naknadu za uređenje voda i kamate, obveze za 55% naplate stanova na kojima postoji stanarsko pravo.*

*AOP 200 Obveze za kredite i zajmove na kraju godine iznose 65.233.740 kuna, a odnose se na obveze prema Zagrebačkoj banci d.d. temeljem korištenog dugoročnog kredita za izgradnju osnovne škole na gradskom predjelu Novi Bokanjac u iznosu od 16.043.133 kuna, zatim obveze prema Zagrebačkoj banci d.d. s osnove kreditiranja u projektu Aglomeracije Zadar-Petrčane u iznosu od 27.140.735 kuna, obveze prema OTP banka d.d. s osnova kratkoročnog kreditiranja u iznosu od 13.500.000 kuna te obveze prema Državnom proračunu s osnove beskamatnog zajma temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020) i Naputku o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/2020) u iznosu od 8.549.872 kuna. Proračunski korisnici Grada Zadra nemaju evidentirane obveze za kredite i zajmove.*

*AOP 233-239 prikazuju rezultat poslovanja. Uglavnom se bilježi ostvarenje viška prihoda poslovanja uz istovremeno iskazivanje manjka od nefinancijske imovine. Kod Grada Zadra i viška od financijske imovine. Stoga su i indexi u skladu s tim. Ukupan manjak za pokriće u narednom razdoblju iznosi 28.234.080 kuna, od toga manjak Grada Zadra iznosi 30.909.253 kuna, a višak kod korisnika 2.675.173 kuna. Pregled viškova i manjkova u cijeloj grupaciji daje se u posebnoj tablici koja je sastavni dio ovih bilješki.*

*Na AOP 245,246 –Izvanbilančni zapisi na kraju 2021. godine iznose 2.834.454.010 kuna. Tu se vodi podaci o raspoloživom saldu za sredstva od prodaje stanova, ali pregled primljenih jamstava, danih jamstava te sudskih sporova koji su u tijeku i koji mogu imati utjecaj na stavke bilance Grada Zadra. U izvanbilančne zapise uvedene su sve zadužnice, garancije i slični dokumenti koji su zaprimljeni u UO za financije Grada Zadra.*

*Isto tako evidentirani su sporovi (prema evidenciji-popisu nadležnih Upravnih odjela Grada Zadra) koje Grad Zadar vodi, a koji mogu postati potencijalne obveze budući je Grad tuženik. Vrijednost istih iznosi na dan 01.01.2021. godine 294.359.621 kuna dok krajem 31.12.2021.godine iznosi 293.549.550 kuna. Popis sudskih sporova u tijeku nalazi se u privitku ovih Bilješki i čini njihov sastavni dio.*

*Kod proračunskih korisnika samo je JVP Zadar iskazala podatke u izvanbilančnoj evidenciji i to izdanu zadužnicu prema INA d.d. u iznosu od 50.000 kuna te vrijednost vozila i opreme na korištenje sve ukupno u iznosu od 9.037.794 kuna. U 2021. godini povećava se izvan bilančna evidencija kod JVP za vrijednost dvaju vatrogasnih vozila (šumsko i navalno vozilo) dobivenih iz Projekta „Modernizacija vozila vatrogasnih postrojbi RH“ u sklopu Operativnog programa Konkurentnost i kohezija 201-2020. koje vodi Ministarstvo unutarnjih poslova. Isto tako povećava se i za vrijednost specijalnog kemijskog vozila dobivenog na korištenje od Vatrogasne zajednice Grada Zadra. U grupaciji su i škole iskazale povećanje zbog imovine koju je MZO i CARNET prenijelo školama na korištenje (početno stanje 6.773.562 kuna, a završno stanje u 2021. godini 23.913.937 kuna). Najveće povećanje iskazala je Osnovna škola Voštarnica i to zbog evidencije vrijednosti zgrade i opreme (Centar Mocire) te opremu koju je MZO dalo na korištenje (Laptopi i tableti).*

|  |  |  |  |
| --- | --- | --- | --- |
| *Naziv škole* | *početno stanje* | *završno stanje* | *razlika* |
| *Oš Stanovi* | *711.863,00 kn* | *871.909,00 kn* | *160.046,00 kn* |
| *Oš Zadarski otoci* | *877.994,00 kn* | *1.038.041,00 kn* | *160.047,00 kn* |
| *Oš Petra Preradovića* | *684.874,00 kn* | *684.874,00 kn* | *0,00 kn* |
| *Oš Voštarnica* | *168.065,00 kn* | *16.401.511,00 kn* | *16.233.446,00 kn* |
| *Oš Smiljevac* | *1.055.680,00 kn* | *1.055.680,00 kn* | *0,00 kn* |
| *Oš Krune Krstica* | *583.155,00 kn* | *583.155,00 kn* | *0,00 kn* |
| *Oš Bartula Kasica* | *1.055.733,00 kn* | *1.367.618,00 kn* | *311.885,00 kn* |
| *Oš Šime Budinica* | *907.575,00 kn* | *1.182.526,00 kn* | *274.951,00 kn* |
| *Oš Š.K. Benje* | *728.623,00 kn* | *728.623,00 kn* | *0,00 kn* |
| *Ukupno* | ***6.773.562,00 kn*** | ***23.913.937,00 kn*** | ***17.140.375,00 kn*** |

*Značajna sredstva iznose 3.036.136.214 kuna i predstavljaju vrijednosti građevinskog zemljišta prema procjeni Komisije iz 1999.godine. U odnosu na početno stanje sredstva su manja za 2.522.896 kuna što je rezultat isknjiženja zemljišta iz izvan bilančnih stavki i prikaz istih na stavkama zemljišta u bilanci Grada Zadra.*

***Dane hipoteke:***

*-iznos od 10.000.000 kuna za završetak rekonstrukcije palače CEDULIN, prema Odluci Gradskog vijeća. Grad Zadar dozvolio je upis hipoteke u korist banke na kat čest.10402/1 do povrata kredita koji otplaćuje Turistička zajednica Grada Zadra. Navedeni iznos odnosi se na početno stanje, a Grad Zadar u 2021. godini nije davao hipoteke na svoju imovinu.*

***Primljena i izdana sredstva osiguranja plaćanja u 2021.godini:***

*Grad Zadar zaprimio zadužnice za zakup poslovnog prostora u iznosu od 3.550.000,00 kuna.*

*Zaprimljene zadužnice za zakup javne površine za postavu kioska, štanda ukupno 100.000,00 kuna.*

*Zaprimljene zadužnice za javnu površinu (ostalo) ukupne vrijednosti 3.120.000,00 kuna.*

*Zaprimljene zadužnice korisnika javnih potreba u kulturi ukupne vrijednosti 245.000,00 kuna.*

*Zaprimljene zadužnice za postavu reklamnih panoa na javnim površinama 115.000,00 kuna.*

*Primljene ostale garancije/zadužnice po ostalim Ugovorima u iznosu od 42.632.743,99 kuna.*

*Grad Zadar je u 2021. godini vratio primljena sredstva osiguranja plaćanja (bankovne garancije i zadužnice temeljem Ugovorenih obveza) u iznosu od 22.874.458,19 kuna, te 300.000,00 kuna primljenih zadužnica za studentske kredite.*

***Grad Zadar izdao je u 2021. godini sljedeća sredstva osiguranja plaćanja:***

*Ministarstvo regionalnog razvoja i fondova -430.000,00 kuna,*

*Zagrebačka banka d.d. -6.081.957,06 kuna,*

*OTP banka d.d. -18.000.000,00 kuna,*

*Županijska lučka uprava 50.000,00 kuna*

*Ministarstvo turizma i sporta vrijednosti -500.000 kuna*

*Povrat izdanih sredstava osiguranja plaćanja koje je Grad Zadar izdao prethodnih godina:*

*Erste&Steimarkische Bank d.d. – 8.000.000,00 kuna,*

*Ministarstvo regionalnog razvoja i fondova EU 2.853.000,00 kuna.*

*PROČELNIK UO za FINANCIJE*

*Ivan Mijolović, dipl.oec.*